МОТИВИ

към Проект за Наредба за изменение и допълнение на Наредба № 8 за определянето  и

администрирането на местните такси и цени на права и услуги на територията на Община Златоград
 /Приета с Решение № Ж 518/08.06.2017 г. на Общински съвет Златоград, в сила от 01.07.2017г., изм. и доп. с Решение № Ж 649/29.11.2017 г., в сила от 29.11.2017 г., изменена  с Решение № 470 от 27.11.2018 г. по Адм. дело № 288/2018г. на Административен съд Смолян, в сила от 15.12.2018г., изм. и доп. с Решение № Ж 875/27.12.2018 г., в сила от 01.01.2019 г./

1.Причини и мотиви за приемане на наредбата: 


Община Златоград изпълни проект за реконструкция на спортна площадка „Червено игрище” в град Златоград, който подобри вида и функционалното състояние на обекта. Вследствие на ремонтните дейности и инвестицията, както и направените редица подобрения, площадката ще даде възможност за активно практикуване на няколко вида спорт, като ще се осигури достъп на всеки желаещ да спортува и да развива здравословен начин на живот. За нормалното функциониране и поддържане на обекта ще бъде наложително да се извършват редица разходи за хигиенизиране и почистване, осветление, поддържане на настилката и другите съоръжения, разходи за заплати на персонал, който да я обслужва. В тази връзка е необходимо да се определят такси и цени за ползването на площадката, като средствата постъпили от тях, да се използват за поддръжката на спортния обект. 

В Наредба №8 за определянето  и администрирането на местните такси и цени на права и услуги на територията на Община Златоград, Приложение 3, раздел V.: вместо съществуващия текст „Ползването на спортна площадка „Червеното игрище” гр. Златоград е безплатно, за всички желаещи, съобразено с правилата за ползване.”, се предлагат следните изменения и допълнения: 
1. "Цена за ползване на спортна площадка „Червеното игрище” за колективен вид спорт (баскетбол, волейбол и др.) - 20 лв. на час, по предварителен График и съобразно правилата за  използването и";
2. "Цена за ползването на спортна площадка „Червеното игрище”  за тенис на корт - 6 лв. на час, по предварителен график и съобразно правилата за използването и";
3. За ученици, учащи в община Златоград, които са членове на спортни клубове, регистрирани на територията на община Златоград, ползването на спортната площадка е безплатно, по предварителен график и съобразно правилата за използването и"


2. Цели, които се поставят


Цели  се въвеждане на пропускателен режим чрез регламентиране на такси за ползване на спортната площадка, чрез които да се покрият част от разходите до поддръжката на обекта, като същевременно не се ограничава достъпа на спортуващите лица. При определяне размера на таксите са взети предвид прогнозните разходи по поддръжка на обекта и евентуалната натовареност на същия. За колективните видове спорт се предлага една обща такса от 20 лева, която се заплаща общо от участниците за един час ползване. В общия случай, колективните спортове се упражняват от средно 10 души, което означава по 2 лева на час за един човек. Така определеният размер е съобразен с икономическата ситуация в страната и същевременно е продължение на политиката на местната власт за насърчаване на активно спортуващите в Община Златоград. 


Същата е приложена и по отношение на предлаганата такса  за  тенис на корт - 6 лв. на час. В общия случай този спорт се практикува от минимум 2 лица, т.е. по 3 лева на час за човек. В близки до нас общини, таксата е определена на  8 лева.
Предвид това, че спортът не е утвърден на територията на Община Златоград предлагаме по-ниска цена, която да мотивира спортуващите. 

С цел завишаване физическата култура на подрастващите и развиване на положителното им отношение към спорта и здравословния начин на живот, предлагам за ученици, учащи в община Златоград, които са членове на спортни клубове, регистрирани на територията на община Златоград, ползването на спортната площадка да бъде безплатно, по предварителен график и съобразно правилата за използването и. 
3.Финансови и други средства, необходими за прилагане на проекта на Наредбата 
Предлаганата Наредба за изменение и допълнение на Наредба за № 8 за определянето  и администрирането на местните такси и цени на права и услуги на територията на Община Златоград предвижда приходи към бюджета на Община Златоград. Очакванията са чрез същите да се осигурят част от необходимите средства за поддръжката на спортния обект. Останалата част от разходите следва да се покрият от други източници.
4.Очаквани резултати от приемане на наредбата


Осигуряването на възможност за спортуващите на територията на Община Златоград да практикуват предпочитаните от тях спортове, при удобни и съвременни условия и подходяща база,  съгласно  ред, гарантиращ добросъвестната експлоатация. Считаме, че така направеното предложение балансира очакванията на заинтересованите лица за достъпен спорт и същевременно се предвиждат приходи, които да послужат за стопанисването на обекта.  
5.Анализ за съответствие с правото на Европейския съюз

Предлаганият проект на Наредба не противоречи на норми от по-висока йерархия и на европейското законодателство.

МИРОСЛАВ ЯНЧЕВ
Кмет на Община Златоград



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

